ประกาศจังหวัดตากประกาศจังหวัดตากเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่เกิดแก่อากาศยานชุมชน และประชาชน จากการจุดและปล่อยหรือการกระทำอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดตากโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.โคมลอย โคมไฟ โคมควัน หมายความถึง วัตถุน้ำหนักเบาคล้ายบอลลูน ที่มีลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควัน ก๊าซบางชนิดหรือใส่เชื้อเพลิงแล้วจุดไฟไว้ภายในแล้วแต่กรณีเพื่อให้ก๊าซที่มีน้ำหนักเบาและสามารถผลักดันหรือพาโคมให้ลอยขึ้นไปสู่อากาศได้และให้หมายความรวมถึงวัตถุอื่นใดที่คล้ายคลึงกัน หรือที่ชื่อเรียกอย่างอื่น เช่นว่าวไฟ ว่าวควัน เป็นต้น๒. ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ความตามวรรคหนึ่งมิให้ใช้บังคับกับการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันในงานที่จังหวัดและหรืออำเภอเป็นผู้จัดให้มีขึ้น๓. การขออนุญาตจุดและปล่อยหรือกระทำอย่างอื่นใดเพื่อให้โคมลอย โคมไฟ โคมควันหรือวัตถุอื่นใดที่มีลักษณะคล้ายคลึงกันขึ้นไปสู่อากาศตามประกาศนี้ให้เจ้าของหรือผู้จัดให้มีการจุดหรือปล่อยโคมลอย โคมไฟ โคมควันหรือวัตถุอื่นใดที่มีลักษณะคล้ายคลึงกัน เป็นผู้ขออนุญาตต่อนายอำเภอแห่งท้องที่ที่จุดและปล่อยดังกล่าวซึ่งผู้ขออนุญาตจะต้องเป็นบุคคลสัญชาติไทย เป็นผู้บรรลุนิติภาวะตามกฎหมายและเป็นผู้มีภูมิลำเนาอยู่ในเขตพื้นที่จังหวัดตาก โดยให้ขออนุญาตก่อนวันจุดและปล่อยไม่น้อยกว่า๑๕ วัน ยกเว้นการจุดโคมลอย โคมไฟ โคมควันในงานพิธีกรรมเกี่ยวกับการจัดการศพให้ยื่นขออนุญาตก่อนวันจุดได้คำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้๔.กำหนดห้วงระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน๔.๑ให้กระทำได้ในห้วงวันลอยกระทง จำนวน ๓ วัน ซึ่งตรงกับวันขึ้น ๑๔ ค่ำ วันขึ้น ๑๕ค่ำ และวันแรม ๑ ค่ำ เดือน ๑๒ ตามปฏิทินจันทรคติไทย โดยให้จุดและปล่อยโคมลอย โคมไฟในช่วงเวลา ๒๐.๐๐ นาฬิกา ถึงเวลา ๒๔.๐๐ นาฬิกา และโคมควันให้จุดและปล่อยในช่วงเวลา ๑๒.๐๐ นาฬิกา ถึงเวลา ๑๖.๐๐ นาฬิกา๔.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคม ของทุกปีโดยโคมลอย โคมไฟ ให้จุดและปล่อยในช่วงเวลา ๒๐.๐๐ นาฬิกา ถึงเวลา ๐๑.๐๐ นาฬิกา ของวันที่ ๑ มกราคมของทุกปี และโคมควันให้จุดและปล่อยในช่วงเวลา ๑๒.๐๐ นาฬิกาถึงเวลา ๑๖.๐๐ นาฬิกา๔.๓นอกเหนือจากห้วงเวลา ตามข้อ ๔.๑ และข้อ ๔.๒ กรณีงานเทศกาลหรืองานรื่นเริงอื่นที่มีการจัดขึ้นเป็นประจำทุกปี งานฌาปนกิจศพ หรืองานอื่น ๆที่มีประวัติหรือมีประเพณีการจุดหรือปล่อย โคมลอย โคมไฟ โคมควัน ในงานนั้นมาก่อน๕.ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกันที่จะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชนเลขที่ มผช. ๘๐๘/๒๕๕๒ดังนี้๕.๑ตัวโคมลอยหรือโคมไฟ ต้องมีปริมาตรไม่เกิน ๑ ลูกบาศก์เมตร เส้นผ่านศูนย์กลางไม่เกิน๙๐ เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ๕.๒ส่วนที่เป็นเชื้อเพลิงโคมลอยหรือโคมไฟให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัมระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟ เชือก หรือลวดอ่อนเพื่อเป็นส่วนยึดเชื้อเพลิง กรณีใช้ลวดอ่อนต้องเป็นเบอร์ ๒๔(เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร และผูกโยงยึดกับตัวโคมด้วยเชือกที่ไม่ใช่เชือกไนล่อน๕.๓โคมควันต้องทำจากกระดาษว่าว ขนาดกว้าง x ยาว ไม่เกิน ๕๐ x ๗๕ เซนติเมตร/แผ่น จำนวนกระดาษไม่เกิน ๗๒ แผ่น/โคมขนาดความกว้างของปากโคมควันเส้นผ่าศูนย์กลางไม่น้อยกว่า ๖๐ เซนติเมตรและหลีกเลี่ยงการใช้สีกระดาษว่าวที่มีลักษณะคล้ายกับสีของท้องฟ้า เช่น สีฟ้า ขาวและเทา๕.๔ ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมลอยโคมไฟ โคมควันขณะปล่อย๕.๕จำนวนการจุดและปล่อยโคมลอย โคมไฟ โคมควัน ให้อยู่ในดุลพินิจของนายอำเภอแห่งท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญ๖.สถานที่จุดและปล่อยโคมลอย โคมไฟโคมควันหรือวัสดุอื่นใดที่คล้ายคลึงกันต้องเป็นไปตามหลักเกณฑ์ดังนี้๖.๑พื้นที่เฝ้าระวังพิเศษระดับ ๑ (พื้นที่สีแดง) คือบริเวณตามพื้นที่เสี่ยงตามแนวขึ้น - ลง ของเครื่องบิน สนามบินและบริเวณที่อยู่ด้านข้างทางลงของเครื่องบิน ในรัศมีไม่น้อยกว่า ๔.๖ กิโลเมตร ห้ามมีการจุดและปล่อยโดยเด็ดขาด๖.๒พื้นที่อื่นให้กระทำได้เมื่อได้รับอนุญาตจากนายอำเภอท้องที่ โดยให้นายอำเภอระบุพื้นที่การจุดและปล่อยโคมลอย โคมไฟโคมควันหรือวัตถุอื่นใดที่คล้ายคลึงกัน ให้ชัดเจนถึงขอบเขตปริมณฑลในการอนุญาตให้จุดและปล่อย๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ในขณะจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันผู้ได้รับอนุญาตตามข้อ ๓ต้องพร้อมแสดงใบอนุญาตต่อพนักงานเจ้าหน้าที่ เมื่อมีการขอตรวจตามอำนาจหน้าที่๗.๒ห้ามมิให้ผู้ใดจำหน่ายโคมลอย โคมไฟ โคมควันหรือวัตถุอื่นใดที่คล้ายคลึงกันในวัด โรงเรียนทางสาธารณะ ที่สาธารณะ เว้นแต่เป็นพื้นที่ที่นายอำเภออนุญาต ตามข้อ ๖.๒๗.๓ให้ผู้รับอนุญาตจัดให้มีผู้ประสานงานการจุดโคมลอย โคมไฟโคมควันหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันเวลาที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๘.ผู้ใดกระทำการจุดและปล่อยนอกสถานที่ที่ได้รับอนุญาตหรือเป็นผู้จัดให้มีสถานที่จุดและปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙.บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความผิดตามกฎหมายอื่นหากการจุดและปล่อยหรือกระทำการอย่างใดนั้น ก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกายหรือทรัพย์สินของประชาชนหรือเกิดความเสียหายแก่ชุมชน๑๐.ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๔ธันวาคม พ.ศ. ๒๕๕๙เจริญฤทธิ์ สงวนสัตย์ผู้ว่าราชการจังหวัดตาก[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒. คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๓. ใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟโคมควันหรือวัตถุอื่นใดที่คล้ายคลึงกัน ขึ้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๔. คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศตามคำสั่งคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)พรวิภา/ปริยานุช/จัดทำ๒๗ มกราคม ๒๕๖๐ปริญสินีย์/ตรวจ๒๐ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕ ง/หน้า ๑๒/๒๓ มกราคม ๒๕๖๐